Άγιος Στέφανος Αυλιωτών Κέρκυρας

Ο Άγιος Στέφανος Αυλιωτών, γνωστός και ως Άγιος Στέφανος Εσπερίων, είναι παραθαλάσσιο χωριό στη βορειοδυτική ακτή της ΚέρκυραςΜιχαήλ Σταματελάτος, Φωτεινή Βάμβα - Σταματελάτου, Γεωγραφικό Λεξικό της Ελλάδας, ΤΑ ΝΕΑ, 2012, Α΄ τόμος, σελ.33. στα Επτάνησα. Σύμφωνα με την απογραφή του 2011 έχει 176 κατοίκους«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10673 (σελ. 199 του pdf).

 Γενικά στοιχεία 
Ο Άγιος Στέφανος βρίσκεται ανάμεσα στα χωριά Αρίλλας και Αυλιώτες σε απόσταση 35 χλμ. ΒΔ. από την πόλη της Κέρκυρας. Από το λιμάνι του Αγίου Στεφάνου φεύγουν πλοία για τα Διαπόντια νησιά (Ερείκουσα, Μαθράκι, Οθωνοί) και αποτελεί το επίνειο της περιοχής των Αυλιωτών.

Ως οικισμός αναφέρεται επίσημα το 1971 να απογράφεται στην τότε κοινότητα Αυλιωτών. Το 1997 με το ΦΕΚ 244Α - 04/12/1997 αποσπάται από την κοινότητα Αυλιωτών και προσαρτάται στον τότε δήμο Εσπερίων. Σύμφωνα με το σχέδιο Καλλικράτης και μετά την τροποποίησή του το 2019, μαζί με την Αγία Πελαγία, τους Αυλιώτες, τους Γαρνάδες, τους Κουκουνικάδες και τη Στάουσα αποτελούν την τοπική κοινότητα Αυλιωτών που υπάγεται στη δημοτική ενότητα Εσπερίων του δήμου Βόρειας Κέρκυρας.

 Απογραφές πληθυσμού 
Απογραφή19711981199120012011Πληθυσμός7371110222176

 Δείτε επίσης 
Στην Κέρκυρα υπάρχουν οι συνώνυμοι οικισμοί: Άγιος Στέφανος Θιναλίου και Άγιος Στέφανος Κασσωπαίων.

 Παραπομπές 

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Βόρειας Κέρκυρας